সিঙ্গুরে জমি মামলার রায় সকলের জন্য নয়, বড় নির্দেশ সুপ্রিম কোর্টের

নয়াদিল্লি: সিঙ্গুর মামলায় (Singur Case) জমি ফেরতের নির্দেশ দিয়েছিল কলকাতা হাইকোর্ট (Calcutta High Court)। এই মামলার জল গড়ায় সুপ্রিম কোর্ট (Supreme Court) পর্যন্ত। সোমবার শীর্ষ আদালত জানাল, যারা ক্ষতিপূরণের অর্থ নিজেদের তাঁদের ক্ষেত্রে প্রযোজ্য নয় এই নির্দেশ। ফলে সুপ্রিম কোর্টে বড় জয় পেল রাজ্য।

টাটাদের কারখানার জন্য সিঙ্গুরে জমি অধিগ্রহণ করেছিল তৎকালীন বাম সরকার। তার মধ্যে ছিল মেসার্স শান্তি সেরামিক্স প্রাইভেট লিমিটেডের ২৮ বিঘা জমি ও কারখানা। জমি ও কারখানার পরিবর্তে সরকারের তরফে ১৪ কোটি টাকা ক্ষতিপূরণও নিয়েছিল সরকার।পরবর্তীতে জমিহারাদের জমি ফেরতের নির্দেশ দেয় আদালত। এরপরই ২০১৬ সালে নিজেদের ২৮ বিঘা জমি ফেরত চায় ওই সংস্থা। দাবি অযৌক্তিক বলে অভিযোগ তুলে রাজ্য এরপর সুপ্রিম কোর্টের দ্বারস্থ হয়। সিঙ্গুরে ‘টাটা মোটর্‌স’-এর কারখানার জন্য জমি অধিগ্রহণকে অবৈধ বলে জানিয়ে দিয়েছিল সুপ্রিম কোর্ট।

আরও পড়ুন: বিজয়ের সভায় পদপিষ্টের ঘটনায় সিবিআই তদন্তের নির্দেশ সুপ্রিম কোর্টের

সোমবার সুপ্রিম কোর্ট স্পষ্ট করে দিল, ২০১৬ সালের ওই রায় শুধুমাত্র কৃষকদের জন্যই প্রযোজ্য ছিল। কোনও বাণিজ্যিক বা ব্যবসায়িক প্রতিষ্ঠানের জন্য ওই রায় ছিল না। যারা ক্ষতিপূরণের অর্থ নিয়েছে হাই কোর্টের জমি ফেরতের নির্দেশ প্রযোজ্য নয় তাঁদের জন্য।

অন্য খবর দেখুন